**УГОВОР О НАЈМУ ВОЗИЛА БИЗНИС КЛАСЕ**

1. **Gazprom energoholding Serbia Te-To Pančevo d.o.o.**, Спољностарчевачка 199, 26000 Панчево, Матични број: 21138410, ПИБ: 109182358, кога заступа директор Александар Варнавски (у даљем тексту: Наручилац)

и

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_, кога заступа директор \_\_\_\_\_\_\_\_\_\_\_\_\_\_\_\_\_\_ (у даљем тексту Извршилац)

Заједнички назив за Наручиоца и Извршиоца је Уговорне стране.

УГОВОР О НАЈМУ ВОЗИЛА БИЗНИС КЛАСЕ – у даљем тексту „Уговор“.

**ПРЕДМЕТ УГОВОРА**

Члан 1.

Предмет Уговора је пружање услуга најма возила бизнис класе и то:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Возило)

у свему према Понуди Извршиоца број \_\_\_\_\_\_\_\_\_\_\_ од \_\_\_\_\_\_\_\_\_\_\_\_ године, која је као Прилог бр. 1 саставни део овог Уговора, и на основу спецификације и услова Техничког задатка и Прилога број 1 уз Технички задатак који су као Прилог бр. 2 саставни део овог Уговора.

Члан 2.

Услуга најма возила Укључује:

* Трошкове регистрације возила:

Сви годишњи трошкови везани за регистрацију возила

* Трошкови осигурања:

Сви обавезни трошкови осигурања од ауто одговорности, трошкови пуног каско осигурања возила и осигурања путника од последица ауто незгода;

* Управљање штетама:

Спровођење свих активности везано за управљање штетама и измирења трошкова везано за пријем обавештења путем „call centra“, организација шлеповања возила, припрема записника о оштећењима, организација поправке, наплате штете од осигурања, обезбеђивање заменског возила;

* Заменско возило:

Обезбеђивање заменског возила у случају замене возила због квара и у ургентним ситуацијама за наставак започетог службеног пута и организацију повратка корисника у базу у случају када је возило из било ког разлога постало привремено неупотребљиво;

* Call centar:

Организација рада „сall centra“ који би био доступан 24 сата сваког дана;

* Сервис и одржавање:

Сви редовни сервиси које прописују произвођач возила, ванредни сервиси, услуге одржавања и поправке свих врста кварова укључујући и потрошне материјале, поправке свих врста оштећења, све законом прописане техничке прегледе и све на други начин обавезујуће техничке предлоге. Коришћење овлашћених сервиса је обавезно. Ова услуга укључује и све сервисе и атесте гасног уређаја на возилима која имају инсталирани гасни уређај;

* Брига о пнеуматицима:

Услуга укључује бригу да возила увек имају законски прописане пнеуматике, сезонску замену пнеуматика и складиштење пнеуматика током сезоне, све вулканизерске услуге, одлагање истрошених пнеуматика;

* Помоћ на путу:

Услуге помоћи на путу су повезане са функционисањем „сall centra“ и укључују организацију: транспорт возила у квару до сервиса, организацију шлеп службе, транспорт корисника до циљаног одредишта или пребивалишта, асистенцију везано за подношење извештаја о саобраћајној незгоди, организацији заменског возила, ако је неопходно организацију хотелског смештаја до поправке возила, пријава крађе или насилништва, ургентна замена пнеуматика;

* Возила морају имати обавезну опрему у складу са Законом о безбедности саобраћаја на путевима, као и сву пратећу опрему и документацију за возило. У случају одласка у иностранство кориснику возила се мора обезбедити неопходна документација за возило (зелени, жути картон).

У току трајања Уговора возила се не могу издавати трећим лицима.

**ЦЕНА И ПЛАЋАЊЕ**

Члан 3.

Максимална вредност по овом уговору износи \_\_\_\_\_\_\_\_\_\_\_\_\_\_\_\_\_\_\_ РСД без ПДВ-а.

Наручилац плаћа Извршиоцу услуге најам и то \_\_\_\_\_\_\_\_\_\_\_\_\_\_ РСД/месечно без ПДВ-а.

ПДВ се обрачунава у складу са важећим законским решењима.

Трошкови горива нису урачунати у цену месечног најма. Приликом издавања и враћања возила обавезна је 100% попуњеност резервоара горивом.

Током трајања овог уговора Наручилац је дужан да сноси трошкове гаражирања, паркирања, казни за прекршаје у саобраћају, као и друге трошкове који не спадају у редовно одржавање.

Плаћање ће се вршити на месечном нивоу на основу јединичних цена из Прилога бр. 1 и Записника о пријему услуге, који је као Прилог. Бр. 3 саставни део овог уговора. Извршилац је дужан да најкасније до 5.-ог у месецу изда рачун за претходни месец и да уз рачун приложи обострано потписан Прилог бр. 3.

Уколико не постоји обострано потписан Прилог бр. 3 Наручилац није дужан да изврши плаћање по издатом рачуну.

Наручилац је дужан да изврши плаћање по испостављеном месечном рачуну у року од 30 (тридесет) дана од дана испостављања Прилога бр. 3 и месечног рачуна.

**ВЛАСНИЧКА СТРУКТУРА**

Члан 4.

Саставни део овог уговора је Изјава о власничкој структури (Прилог бр. 4). У случају настанка промена везано за ланац власника Извршиоца, укључујући бенефицијаре (између осталог и крајње), и (или) у извршним органима Извршиоца, последњи презентује Наручиоцу информације о променама путем електронске поште, на адресу:

[teto.office@geh-serbia.rs](mailto:teto.office@geh-serbia.rs)

у року од три календарска дана од настанка таквих промена, које треба да буду поткрепљене одговарајућим документима.

Наручилац има право да једнострано одустане од извршења Уговора у случају да Извршилац не изврши обавезе које су предвиђене чланом 11 овог уговора. У том случају се овај уговор сматра раскинутим почев од датума када је Извршилац добио писмено обавештење Наручиоца о томе да он одустаје од извршења Уговора или пак од неког другог датума који је наведен у таквом обавештењу.

**ЗАШТИТА ПОДАТАКА О ЛИЧНОСТИ**

Члан 5.

Стране се обавезују да пре и током обраде података о личности, размењених током спровођења овог Уговора, испуне све законске предуслове који се односе на заштиту података о личности, прописане Законом о заштити података о личности и осталим релевантним прописима Републике Србије.

За податке о личности чија размена је предвиђена овим Уговором, стране се обавезују да доставе другој страни информацију о правима, обавезама и ограничењима везаним за обраду података о личности достављених другој страни. Стране се обавезују да са добијеним подацима о личности поступају у складу са правима, обавезама и ограничењима које им је доставила друга страна, осим у случају, кад су та права, обавезе и ограничења у супротности са прописима Републике Србије или ГДПР, ако се ради о лицима са боравиштем у Европској унији.

Стране нису овлашћене да обрађују податке о личности које сазнају током спровођења услуге из овог Уговора, осим ако је то у складу са претходним ставом.

Стране су сагласне да податке о личности не размењују пре испуњења претходно наведених предуслова. У случају да страна ипак достави податке о личности другој страни пре испуњења претходно наведених предуслова, страна која је прималац ће обрисати примљене податке о лицима и одбити обраду тих података, а о томе без одлагања обавестити страну Даваоца позивајући са на ову одредбу уговора.

**ВИША СИЛА**

Члан 6.

Дејство више силе се сматра за случај који ослобађа од одговорности за неизвршавање свих или неких уговорених обавеза и за накнаду штете за делимично или потпуно неизвршење уговорених обавеза – ону уговорну страну код које је наступио случај више силе или обе уговорне стране када је код обе уговорне стране наступио случај више силе, а извршење обавеза које је онемогућено због дејства више силе одлаже се за време њеног трајања.

Под дејством више силе се подразумева нарочито следеће: пожар, поплава, земљотрес, ратно стање, мобилизација, непријатељско деловање, побуна, штрајк, саботажа, епидемија, саобраћајна и природна катастрофа, ремонтне активности или веће хаварије – које за последицу имају дужу обуставу или прекид рада уговорних страна, као и наступање других догађаја који не зависе од воље једне или обеју уговорних страна, а који у потпуности или делимично спречавају или онемогућавају једну од уговорних страна или обе уговорне стране да изврше уговорне обавезе, а уговорна страна или уговорне стране их нису могле предвидети, избећи или отклонити.

Уговорна страна којој је извршавање уговорних обавеза онемогућено услед дејства више силе је у обавези да одмах, а најкасније у року од четрдесет осам сати писаним путем обавести другу уговорну страну о настанку ових околности и њиховом процењеном или очекиваном трајању, уз истовремено достављање доказа о постојању више силе.

Уговорна страна код које је наступио случај више силе дужна је да предузима све потребне радње ради отклањања последица које онемогућавају извршавање њених уговорних обавеза, да писано обавештава другу уговорну страну колико ће трајати препреке проузроковане вишом силом у односу на извршавање уговорних обавеза, као и да другу уговорну страну одмах, а најкасније у року од двадесет четири сата писано обавести о престанку дејства више силе. Ова одредба се на одговарајући начин примењује и када је случај више силе наступио код обе уговорне стране.

За време трајања више силе свака уговорна страна сноси своје трошкове и губитке.

Ако деловање више силе спречи уговорне стране да извршавају своје обавезе или део својих обавеза у периоду дужем од тридесет календарских дана, уговорне стране ће се споразумети о даљем поступању у извршавању одредаба Уговора и о томе ће закључити анекс овог уговора.

Међусобно обавештавање уговорних страна у случају наступања више силе врши се искључиво у писаној форми.

**ТРАЈАЊЕ УГОВОРА**

Члан 7.

Уговор се закључује на период од \_\_\_\_\_\_\_\_\_\_\_ године до \_\_\_\_\_\_\_\_\_\_\_\_\_ године.

Након истека уговореног периода, Извршилац може наставити са пружањем услуга уколико са Наручиоцем потпише Анекс уговора.

Овај Уговор се може изменити само писаним анексом, потписаним од стране овлашћених заступника уговорних страна.

**РАСКИД УГОВОРА ЗБОГ НЕИСПУЊЕЊА ОБАВЕЗА**

Члан 8.

Наручилац може да раскине Уговор путем достављања Извршиоцу писаног обавештења о неиспуњењу уговорних обавеза.

У случају да Наручилац раскине Уговор, Извршилац ће бити обавезан да надокнади Наручиоцу све трошкове настале због накнадне набавке услуга од другог извршиоца.

Поред наведеног Наручилац има право и на накнаду штете у складу са законом.

**РЕШАВАЊЕ СПОРОВА**

Члан 9.

Све евентуалне спорове који настану из или поводом Уговора, уговорне стране ће покушати да реше споразумно, применом добрих пословних обичаја и правила пословног морала.

Уколико спорови између Наручиоца и Извршиоца не буду решени споразумно, уговара се надлежност Привредног суда у Панчеву.

**ЗАВРШНЕ ОДРЕДБЕ**

Члан 10.

На све што није регулисано одредбама Уговора примениће се одредбе Закона о облигационим односима и одредбе других позитивноправних прописа применљивих с обзиром на предмет Уговора.

У случају да одредбе Прилога бр. 1 на другачији начин регулишу питања регулисана Уговором, за уговорне стране су меродавне и обавезујуће одредбе уговора.

Извршилац може уступити своје обавезе из овог уговора трећем лицу, у целини или делимично, само уз изричиту писану сагласност Наручиоца.

Наручилац има право да у свако доба откаже овај уговор достављањем писане изјаве о отказу препорученом поштом Извршиоцу, са отказним роком од 10 (десет) календарских дана.

Отказни рок почиње да тече даном пријема изјаве о отказу.

Наручилац се обавезује да Извршиоцу исплати цену за услуге које су извршене закључно са даном пријема изјаве о отказу.

Наручилац неће бити одговоран за евентуалну штету коју би по овом основу могла да претрпи друга уговорна страна.

Све обавезе уговорних страна у погледу поверљивости извршаваће се у складу са посебним међусобно закљученим Уговором о поверљивости број \_\_\_\_\_\_\_\_\_\_\_\_\_\_\_\_\_ од дана \_\_\_\_\_\_\_\_\_\_\_\_ године, који је Прилог број 5 уз овај Уговор.

Сви резултати анализа, закључци, препоруке и документа који настану као резултат услуга које пружа Извршилац Наручиоцу, морају се сматрати пословном тајном Наручиоца и због тога се према њима мора понашати у складу са одредбама Уговора о поверљивости и законима РС који регулишу питања пословне тајне.

Саставни део овог Уговора је Споразум о антикорупцијском понашању који је Прилог бр. 6 уз овај Уговор.

Уговор је сачињен у два истоветна примерка са једнаком доказном снагом, од којих по један примерак за сваку уговорну страну. Саставни део овог уговора чине следећи прилози:

- Прилог бр. 1 – Понуда бр. \_\_\_\_\_\_\_\_\_ од \_\_\_\_\_\_\_\_\_ године

- Прилог бр. 2 – Технички задатак и Прилог бр. 1 уз технички задатак

- Прилог бр. 3 – Записник о извршеној услузи

- Прилог бр. 4 – Изјава о власничкој структури

- Прилог бр. 5 – Уговор о поверљивости

- Прилог бр. 6 – Споразум о антикорупцијском понашању

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

**НАРУЧИЛАЦ ИЗВРШИЛАЦ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

Александар Варнавски \_\_\_\_\_\_\_\_\_\_\_\_\_\_\_\_

Директор Директор